iniisip na sumulat agad sa kaniyang ina, kay kabisang andang, upang ipabatid dito ang nangyari at sabihing hindi na siya makapapasok sa klase, at kahit may ateneo ng mga hesuita upang makapag aral ng taong yaon, marahil ay hindi siya bigyang pahintulot na makalipat ng mga dominiko at kahit na maari ang gayon ay mababalik din siya sa universidad sa taong susunod na pag aaral. sinasabing hindi kami marunong maghiganti! ang sabi pumutok ang lintik at saka makikita. ngunit hindi hinihinala ni placido ang nag aantay sa kaniya sa bahay ng platero. kararating pa lamang ni kabisang andang na galing sa batangan at lumuwas upang mamili, dumalaw sa kaniyang anak at dalhan ng kuwalta, pindang na usa at mga panyong sutla. nang makaraan ang mga unang batian, ang kahabag habag na babaing sa simula pay napuna na ang mabalasik na tingin ng kaniyang anak, ay hindi na nakapagpigil at nagsimula na sa katatanong.